ปกติเป็นคนไม่ค่อยมีอินเนอร์กับ เกี๊ยวซ่า พวกนี้เท่าไหร่ ทานที่ไหนก็เหมือนกันหมด ไม่ได้ต่างกันมากนัก
แต่มาเจอร้านนี้แล้วทำให้เจอความต่างที่ซ่อนอยู่ในเกี๊ยวซ่า แนะนำ "เกี๋ยวซ่าย่าง" ร้านนี้กินแล้วสดชื่น ตัวไส้เกี๋ยวซ่าเยอะกำลังดี
balance กับความหนา-บาง ของแป้งเกี๋ยว ตัวไส้คือเนื้อหมูบดผสมรวมกับกะหล่ำปลีฝอยที่คัดมาอย่างดีจากฟาร์ม
ทำให้กินแล้วรู้สึกสดชื่น เนื้อเกี๋ยวซ่าก็ฉุ่มช่ำ ไม่แห้ง แข็งกระด้าง กินได้เรื่อยๆ ไม่เบื่ออ่ะเอาจริง 

ข้าวหน้าไข่ กับแพนงหมู เป็นเมนูใหม่เอาใจคนไทยของร้าน ข้าวร้อนๆ นุ่มหอมมียางข้าวแบบข้าวญี่ปุ่น ไข่ฟูนุ่ม
ที่ใช้ไข่ไก่ถึง 4 ฟอง ต่อข้าว 1 จาน ไข่นุ่มมากถึงมากที่สุด ใครที่เป็นแฟนเมนูข้าวไข่ข้น ของร้านสีฟ้า การันตีได้เลย
ว่าอร่อยคล้ายกัน เพราะร้านนี้เค้าอยู่ใต้เครือของสีฟ้านั้นเองค่ะ 

แกงแพนงหมู ที่ตัดราดกินกับข้าวหน้าไข่ มันรสชาติแพนงกลมกล่อมหอมกะทิ รสนุ่มละมันเข้ากันกับไช่นุ่มฟูมากๆ แพนงบางร้านที่เคยกิน
อาจจะมีรสจัด หรือเครื่องแกงชัดมาก แต่อันนี้ไม่เป็นแบบนั้นค่ะ รสชาตินุ่มๆ กำลังดีจริงๆ เนื้อหมูก็อร่อยมากเป็นเนื้อหมูติดมันที่ไม่ได้มีมันเยอะ
มากไป มีพอให้ช่วยเนื้อหมูนุ่ม และคิดว่าอาจจะมีวิธีการหมักหมูสูตรของร้านเองด้วย เนื้อหมูอร่อยมาก กินหมดได้โดยไม่รู้สึกเลี่ยนมันเลย

ทานเสร็จต้องปิดด้วยไอศกรีมชาเขียวนะ มันเข้ากันมาก ไอศรีมชาเขียวกลมกล่อม เข้มข้น หอมชาเขียว
แล้วเป็นไอศกรีมโฮมเมดด้วยนะ ไอศกรีมสีฟ้าอร่อยไม่ไก่กานะเออ
